b'\n_START_ARTICLE_\nRettshjelper\n_START_PARAGRAPH_\nRettshjelpere er en voksende yrkesgruppe som har tillatelse til \xc3\xa5 drive juridisk r\xc3\xa5dgivning og bistand gitt av Tilsynet for advokatvirksomhet i henhold til domstolsloven \xc2\xa7 218 2. ledd._NEWLINE_Hovedgruppen av rettshjelpere har juridisk embetseksamen, men revisorer og andre med tilfredsstillende utdannelse kan drive juridisk r\xc3\xa5dgivning innenfor sitt avgrensede fagomr\xc3\xa5de. Rettshjelper ble tillatt ved lovendring i 1992.\n_START_SECTION_\nAdvokater og rettshjelpere\n_START_PARAGRAPH_\nKarakteristisk for virksomheten er at den likner mye p\xc3\xa5 advokaters virksomhet. Rettshjelperen, p\xc3\xa5 lik linje som en advokat, bist\xc3\xa5r sin klient i enhver juridisk problemstilling, b\xc3\xa5de forebyggende og ved konfliktsituasjoner, og s\xc3\xb8ker p\xc3\xa5 samme m\xc3\xa5te som en advokat et resultat som er til det beste for sin klient. Hovedforskjellen mellom advokat og rettshjelper er at rettshjelperen m\xc3\xa5 ha tillatelse fra domstolen dersom rettshjelperen skal f\xc3\xb8re sak for sin klient ved domstolene (prosessfullmektig)._NEWLINE_En annen signifikant forskjell er at rettshjelperen tradisjonelt ligger noe lavere i pris._NEWLINE_Innf\xc3\xb8ringen av rettshjelpere inneb\xc3\xa6rer \xc3\xb8kt konkurranse i et marked hvor advokater hadde monopol f\xc3\xb8r lovendringen i 1992.'